Source: https://www.riigiteataja.ee/akt/406072016024
Timestamp: 2019-04-23 00:29:39+00:00

Document:
Vallaliinide sõidupileti hindade ja sõidusoodustuste kehtestamine – Riigi Teataja
Vallaliinide sõidupileti hindade ja sõidusoodustuste kehtestamine
Vallaliinide sõidupileti hindade ja sõidusoodustuste kehtestamine - sisukord
§ 2 Sõidupiletite hinnad
§ 4 Sõidusoodustuse tõendamine
§ 5 Tasuta sõidu õigust tõendava tõendi kehtivus
RT IV, 06.07.2016, 24
Vastu võetud 29.06.2016 nr 16
Määrus kehtestatakse ühistranspordiseaduse § 13 lõike 1 punkti 8, § 31 lõike 2 punkti 4, § 36 lõike 1 punkti 1, lõike 4 ja lõike 5 alusel.
Määrusega kehtestatakse sõidupileti hinnad ja sõidusoodustused avaliku teenindamise lepingu alusel teostataval sõitjate liiniveol Are valla bussiliinidel.
§ 2. Sõidupiletite hinnad
Kehtestada sõidupileti liigid ja hinnad järgmiselt:
1) üksikpilet bussist – 50 eurosenti;
2) õpilase kuupilet – 8 eurot;
3) kuupilet (30 päeva) – 16 eurot.
(1) Ühistranspordiseaduse § 34 alusel võivad tasuta sõita:
1) lapsed, kes ei ole käimasoleva õppeaasta 1. oktoobriks saanud 7–aastaseks, samuti lapsed kelle koolikohustuse täitmise alustamine on edasi lükatud;
2) puudega kuni 16-aastased isikud, sügava puudega 16-aastased ja vanemad isikud, raske nägemispuudega isikud, sügava või raske nägemispuudega isiku saatja või puudega isikut saatev juht- või abikoer.
(2) Kehtestada lisaks käesoleva paragrahvi lõikes 1 nimetatud isikutele tasuta sõidu õigus:
1) õpilastele, kes õpivad põhikoolis, gümnaasiumis või kutseõppeasutuse päevases osakonnas, kuni vastavas õppeasutuses õpingute lõpetamiseni;
2) Are Koolis käivate eelkooliealiste lasteaialaste saatjatele;
3) Are Kooli töötajatele;
4) raske puudega 16-aastastele ja vanematele isikutele;
5) puudega kuni 16-aastase isiku saatjale;
6) sügava puudega isiku saatjale;
7) 70-aastasele ja vanemale isikule;
8) represseeritud ning represseerituga võrdsustatud isikutele.
§ 4. Sõidusoodustuse tõendamine
Tasuta sõidu õigust tõendavad dokumendid on:
1) määruse paragrahvi 3 lõike 2 punktides 1 kuni 3 nimetatud isikutel Are Vallavalitsuse poolt väljastatud tõend tasuta sõidu õiguse kohta (v.a õpilased);
2) õpilastel – Eesti Vabariigi õigusaktides sätestatud korras väljastatud õpilaspilet;
3) määruse paragrahvi 3 lõike 2 punktis 7 nimetatud isikutel Eesti Vabariigi õigusaktides sätestatud korras väljaantud pensionitunnistus või mõni muu Eesti riigiasutuse poolt väljaantud isikut tõendav dokument, kus on kasutaja nimi, sünniaeg või isikukood ja foto;
4) määruse paragrahvi 3 lõike 2 punktis 8 nimetatud isikutel Sotsiaalkindlustusameti poolt väljastatud represseeritu tunnistus koos kehtiva isikut tõendava dokumendiga;
5) õpilase kuupileti kasutamist tõendavaks dokumendiks on üldhariduskoolides ja kutseõppeasutustes õppivatel õpilastel – Eesti Vabariigi õigusaktides sätestatud korras väljastatud õpilaspilet või rahvusvaheline õpilaspilet (ISIC Scholar Elektron kaart). Õpilase sõidusoodustuse olemasolu tõendavat dokumenti ei pea sõidusoodustuse saamiseks esitama ilmselgelt alla 14-aastane laps.
§ 5. Tasuta sõidu õigust tõendava tõendi kehtivus
Määruse § 4 punktis 1 nimetatud tasuta sõidu õigust tõendav tõend väljastatakse üheks aastaks. Juhul kui isiku tasuta sõidu õiguse aeg on lühem, väljastatakse tõend tasuta sõidu õiguse kehtivuse ajaks.
Määrus jõustub 01. septembril 2016. a.

References: § 2

§ 4

§ 5
 § 13
 § 31
 § 36

§ 2
 § 34

§ 4

§ 5
 § 4